اسلام آباد (اے پی پی) وزیر خارجہ مخدوم شاہ محمود قریشی شہدائے کشمیر نا قربانی تے خراج عقیدت پیش کننگ کن یوم شہدائے کشمیر نا بابت دوشنبے نادے آ تینا اسہ ٹویٹ کلہو اسے ٹی پارینے کہ اینو ای جموں و کشمیر نا ہمو 22 نرزور ورناتا جوزہ و ہمت ءِ سلام پیش کننگ خواوہ ہرافک 13 جولائی 1931آ ڈوگرہ سامراجی واکدارتے ہکل تسر و شہید نا جام ءِ کنسا کیہی دہائی تیان برجا ”حق خودارادیت“نا جہد ءِ دُوارہ تروتازہ کریر۔ اوپارے کہ ”حق خودارادیت نا دا عظیم مسخت نا دوئی کننگ کن قربانی تا سفر اینو اسکان برجاءِ و اسہ جبر اس ہم دا نرزور کشمیری تا جوزہ جان نثاری آ غالب مننگ کپک۔
